**Zapisnik sestanka**

**Delovne skupine za vzpodbujanje ustanavljanja spin-off, spin-out in visokotehnoloških zagonskih podjetij**

**Datum in ura:** 9. junij 2025, od 14.00 do 16.00 ure

**Prisotni:** Denis Đonlagić, Igor Papič, Katja Božič, Matej Zalar, Tomaž Katrašnik, Tanja Vertelj, Lidija Kramar, Jona Klobčar

**Upravičeno odsotni:** Maja Tomanič Vidovič, Miran Mozetič, Mark Pleško, Klemen Boštjančič, Borut Jamnik, Gregor Rebolj, Tomaž Bizjak, Jure Knez

**Dnevni red:**

1. Pregled zapisnika in povzetek izsledkov prejšnje seje (28. 8. 2024)
2. Razprava o ukrepih za podporo ustanavljanju in razvoju odcepljenih podjetij
3. Oblikovanje predlogov ukrepov, sklepov in priporočil razvojnemu svetu RS

**Ad 1**

Predsednik delovne skupine je pregledal zapisnik in povzel izsledke zadnje seje, kjer so bili izpostavljeni predvsem pomanjkljivi viri financiranja, šibak interes po vlaganjih v rizične zadeve in možnost mehanizmov za spodbujanje podjetij za premik naprej.

**Ad 2**

Predsednik delovne skupine je uvodoma predstavil identificirane ovire:

* pomanjkanje virov financiranja in šibak interes za kapitalsko udeležbo večjih podjetij (potrebni so specializirani skladi);
* odsotnost sistemske podpore za razvoj tehnologij iz laboratorijske faze (TRL 1-3) v razvojne faze (TRL 6-9), kar predstavlja ključno oviro za rast spin-off podjetij,- ki izhajajo iz raziskovalnih organizacij;
* pomanjkanje poslovnih izkušenj raziskovalcev (prehod iz raziskovalnih projektov v podjetništvo);
* nezdružljivost akademske kariere in vodenja odcepljenih podjetij (ovira prehoda raziskovalcev v podjetništvo);
* prenizek interes za spodbujanje spin-off podjetij v akademski sferi;
* JRO/univerze so omejene glede kapitalskih naložb v okviru odcepljenih podjetij).

**Povzete ključne točke razprave:**

* **Financiranje in TRL podpora:** izpostavljeno je pomanjkanje sistemske in finančne podpore za prebojne ideje in razvoja do prenosa na trg. Predlagana je uvedba specializiranih inštrumentov v okviru ARIS, ki bi zapolnili to vrzel (primerljivo s sistemom EIC).
* **Spin-off podjetja:** razprava je izpostavila potrebo po spodbudah za raziskovalce in univerze za ustanavljanje spin-off podjetij. Predlagano je, da se v dolgoročne pogodbe z JRO vključijo KPI-ji, povezani z ustanavljanjem spin-off podjetij ter da se oblikuje jasen pravilnik o vstopu in izstopu iz lastniške strukture.
* **Vstopanje univerz/JRO v odcepljena podjetja:** Čeprav obstaja zakonska osnova za vstop Univerz/JRO v odcepljena podjetja je tak pristop trenutno izjemno težko izvedljiv. Potrebno je pripraviti ustrezen podlaga, ki bodo omogočale enostavno vstopanje Univerz/JRO v odcepljena podjetja. Univerz/JRO lehako pomembno pripomorejo k uspešnemu zagonu odcepljenega podjetja (npr. s svojo infrastrukturo). Predlagano je, da se univerze umaknejo iz spin-off podjetij v npr. petih letih.
* **Intelektualna lastnina:** razprava je pokazala na težave pri vrednotenju in upravljanju intelektualne lastnine. Vrednotenje intelektualne lastnine za potrebe določitve deleža JRO/univerz v potencialnih spin-off-ih ali za podobne potrebe ni mogoče in je zato nesmiselno.
* **Primeri dobrih praks iz tujine:** udeleženci so izpostavili primere iz Avstrije in EU (EIC), kjer so mehanizmi za podporo bolj učinkoviti in usmerjeni v sodelovanje z industrijo.
* **Finančni instrumenti:** slovenski raziskovalci ima zelo omejen dostop do sredstev, ki bi jim omogočala raziskovalno in razvojno delo na višjih TRL (3-9) s ciljem zagona odcepljenega podjetja. Zato je potrebno vpeljati celovito podporo, ki bo omogočala slovenskim raziskovalcem razvoj lastnih idej na višje TRL. Predlagana je uvedba slovenskega modela, podobnega EIC (pathfinder, transition, accelerator) ter napovedano oblikovanje novega sklada tveganega kapitala.
* **Skupni predlog:** ustanovitev delovne skupine za pripravo pravilnika o ustanavljanju spin-off podjetij in vključitev predstavnikov MVZI, MF, MGTŠ in univerz.

**Ad 3**

**Skupna predlaga Razvojnemu svetu RS naslednje, da sprejeme naslednje sklepe:**

**Sklep 1:** Direktorat za znanost in inovacije pripravi predlog mehanizmov in finančne podpore za razvoj prebojnih idej in njihov prenosa na trg po zgledu EIC, ki bo podpiral tudi razvoj odcepljenih podjetij. Osnutek predloga se bo nadalje obravnaval na seji Razvojnega sveta RS.

**Sklep 2:** Vzpostavi se delovna skupina predstavnikov MVZI, MF, MGTŠ in univerz s ciljem obravnave sistemskih vprašanj, vezanih na vstop javnih raziskovalnih organizacij v odcepljena podjetja.

Zapisali:

Lidija Kramar in Jona Klobčar